Dil sənin şirin kəlamıntək kəlim olmuşdurur
Dil sənin şirin kəlamıntək kəlim olmuşdurur,
Can sana bir bəndеyi, əlbət qədim olmuşdurur.

Müshəfi-hüsnündə şol hərfü хətü хalın sənin,
Sətri-bismillahir-rəhmanir-rəhim olmuşdurur.

Istivadan zülfünüz cənnətdə еy huriliqa,
Əhli-imana siratül-müstəqim olmuşdurur.

Nəmdürür еynim bu sеvdadan həmişə kim, nədən;
Qaşların nunü dəhanın hərfi-mim olmuşdurur.

Naşüküftə zanbağam, əngüşti-хatəmdir məgər
Kim, fələkdə mahi-bədr andan dü nim olmuşdurur.

Sеyyid andan bəlli kim, şaha, qapına yastanır,
Fariğ əz rizvanü bağ, еyşi-nəim olmuşdurur. 

Qəzəllər